el en kk ky ru ru ky ky ru ru ru bg ru ru ru en hbs_cyr ru ky hu ky ru uk ky ky ru ky ky ky ky ru tt ky myv tt ky ky ky ky ky ky ky ky ky ky ky ky ky ky ky ky ky ky ru ky ky ky ky ru kk ky ky ky ky ru ky ky fr ky fr ky fr ky fr ky fr ky fr ky fr ky fr ky fr ky ru ky ru hu ru ru ru ky ru ru ru ru ru ky ru ky ru ru ru ky bg ky ru ru ky ru ky ru ky ru tt ru ky ru ky ru ru krc ru ky ru av ru ru ru ky ky ru ky ru ky ru ky ky ru ru ru uk ru ky ru
"Агым", 18.09.09 - 31-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кат жазгыла мен капага батканда,
Айбаттуу көрүнүшүңүзгө таң берем. Жалындуу сөзүңүзгө канааттанам. Кыргызстан деп, эл-жер деп төш кагып, бирок, оңчулуктуу сүйлөм кура албагандарга карап, кеби да, иши да төп ушул кишинин деп сизди кубаттап калам. Улут деп күйгөнүңүздүн акыбети бир күн кайтып, ушул байкуш кыргыз турмушу кой үстүнө торгой жумурткалаган бир заманга кабылса экен. Бийликтин бир тепкичине чыкпасаңыз да, эл турмушу оңолсо ошол сизге жеңиш деп эсептейм. Же андай эмеспи, Болот мырза?! Билсеңиз, казактар тост сүйлөгөндө "баланча кыргыз малайың болсун" дешет экен. Угуп алып, чычаладым. Анткенимден не чыгат десеңиз. Булардын баарын карап туруп, кол шилтеп кетип калышыңызга каршы элем, Болот аке. Дайым эл четинде турарыңызга ишенип,
Бая бир күн көчөдөн көрүп, балакезден бери көзүмдө сакталып калган сыныңыздан сынбай, далыңызды дал ошол түптүз калыбында кармап жүргөнүңүзгө суктандым. О-у, мага бир кезекте сизден өткөн сулуу жоктой сезилчү. Чоңойсом сизди алам дечүмүн. Үйдөгүлөр күлүп калышчу. Бала экенмин да агезде. Сизге жетпесе да созулган жубайым бар. Ысымы да сиздикине уйкаш - Гүлжан. Төрт уул төрөп берген. Кыздуу болсом Гүлшан коермун. Сиздей сулуу, сиздей наздуу, үнү булактын шыңгырындай кулакка даана угулгандай болсун. Мен сымал көрөрманга алып баруучулуктун бийик үлгү чегин койгон белеңиз, азыр сиздей дикторду эч бир каналдан көралбай, эч кимисине ичим чыкпайт. Балким, мен курактуу, кичинесинде кулагына сиздин үнүңүз сиңген жигиттердин көбү ушундай ойдодур…
Тоодой күчтү жыйнап алып боюма
Тоскоолдукту жарып өтөм эми мен.
Тизе бүкпөйм арам тамак, арсызга
Тирүүлүктө өмүр кыска ансыз да.
Калыстыктан тайбай таза жашаймын
Калгычакты мен айланып жансызга.
Эски бөздөй оңгучакты жамалым
Эми күйгөн шамдай болуп жанамын.
Кетирбестен текке асыл өмүрдү
Келет элдин керегине жарагым.
Мара алыс, топ күлүктөн калышпай
Жашоом керек күндөн күнгө чыйралып
Океанда эркин сүзгөн балыктай.
Кыйынчылыкта баш ийбеген көк кезим
Кырчын ойлор жазгы чөптөй көктөсүн.
Жүзөгө ашып бүткүчөктү үмүттөр
Жүрөгүмдүн жалыны эч өчпөсүн!..
Биздин жолдор биригер беле?
Сени сүйөм деп жаңылыпмын. Аталаш карындашым экениңди билип туруп неге үйлөнөт элем деп темтеңдедим десең. А сенчи, Ажарам, өзүңө жарашып турган ботонукундай каректериңди жашка жууп, менден көз айырбай, "кош" деп айтууга да күчүң келбей үн-сөзсүз кала бергениңди эстесем жүрөк түгүл жүлүнүм өрттөнчүдөй абалга кептеле түшөм. Туңгуюктан тырмышып чыгууга чама-чаркым чектелип калгандай алдастайм. Баары бир биз экөөбүз үйлөнбөй калдык.
… Кантип жактырып калганымды өзүм деле билбей калдым. Ата-энем шаарда тургандыктан, айылга чанда каттаар элем. Атам улгайганын моюнга алганыбы, туугандардан оолактап баратабыз деп мени жайкы эс алуу маалында чочугандай айылга жиберип калды. Жаңы студент болгон кезим. Айылда турган Назаркул байкенин үйүндө жүрөм. "Орус" атымды өчүрүп, айыл аксакалдарынан санжыра угам. Кайтар мезгил жакындаганда Касымкул байкеге учурашмай болуп, коңшу айылга жөнөдүм. Тамын шыбап атышкан экен, "Ашарга келдиңби? А бирок, ылай кармай албаганга там шыбатпа" деп, бир эсе мейман дешип, конок үстөлүнө отургузушту. Чай даярдап, дасторкон жазган кара тору кызды көргөндө эле бир башкача боло түшөм. Тамактанып отурганча, бири-бирибизге көздөрүбүз чагылыша калып жатты. Ошол күндөн тарта силердикине күн сайын келчү болдум. Сени көргөнү, Ажарам. Атаң менен сүйлөшүп, агаңа жардам беримиш этип. Жашыруун жолугуша баштадык. Сырымды ачсам, "билем сүйөрүңдү да, тууган экенибизди да. Бирок, сен мага жагасың" деп койдуң. Окууга өтпөй, айылда калганыңды, кудалашкан жериң бар экенин угуп уурдап кетким келди. Бирок, баары тетири чыкты. Өбүшүп турган жерибизден апаң кармап алды бизди. Кыйкырган үндөр, жемелеген сөздөр. Ата-энемди чакыртабыз дешти. Анан мени шаарга кетиргенче шашышты. Алыста калган сүйүүмдү коргой албай калганыма өкүнөм. Жашап көнгөн шаарыма келатам. "Сүмүрөң калган сүйүүңдү унут" деп кыйкырган үндөргө кулагым бышты. Ага да карабай көк беттенип баары бир сени алам деп кайра-кайра өзүмө сөз бергенимчи…
Оңой менен жеңилбейм, эй!
Жанталашып, жылан чагып алгансып, туулган жерин таштап, алыска качкан кыз-жигиттерди көрүп ич ачышат. Кайра "мейли, турмушун оңдоп алса коомго жакшы" деп тынасың. А бирок, аларың каражат топтоп бүтүп кайрылып келиштин ордуна вагондорго дос-тууганын, коңшу-тааныш, айылдашын, атургай кудаларына чейин жүктөп кетип атканына не дейсиң. Аларды Орусияда ысык борщ же биздикиндей майлуу манту күтпөйт. Улутчулдар токмогу, бура бастырбаган милийсанын көзөмөлү, "черный" же "чурки" деп тергеген орустардын жек көрүүгө толгон көзкараштары гана тосуп алар. Метродон кыргыз менен тажиктин жанына койкойгон орус эжекебиз отурбайт. Жийиркенет, биз "чёрныйбыз да"!
Оюма убагында дуңгүрөгөн Союз доору келди. Көөдөнүмдө дароо жылуулук пайда боло түштү. Ал доорго кайталы дегенден алысмын. Неге бирин сактай албадык деп кейигеним. … Баарынын көңүлү ток, баары тең! Булуң-бурчта ЭМГЕК гана өкүм сүргөндөй сезилер эле. Ошол эле Улуу ата Ленинден баштап биздин көчөнүн боюнда акча жасаган маичи жигитке чейин кыжырым кайнады.
Эртеси иштер менен шаарга чыктым. Коомдук транспортто эки кыз орусча аралаштыра эптеп сүйлөшүп баратышты…. А мен өз ойлорум менен… Кечкисин жолду карай баягы эле ойлор кучагындамын. Ушунчалык эле жашообуз начар болсо, шаар ичинде неге мынча машине көп? Кыргызстаныбызда акча табуу оор болсо, кытай, тажик, өзбек, түрк, корейи не келет? Кабат-кабат үйлөр кайдан? Алардын ээлеринен эмнем кем? Анан "оңой эле жеңилип бербейм мен" дедим ичимен. Күчүм толуп чыккандай чыйрала түштүм.
Оңдолбогон ката, кечирилбеген күнөө болбойт.
Аалам алаканга салгандай анык, кай бурчунда жүрсөң да адамдыгыңдан жазба!
Мейли бүгүн буркан-шаркан түшсүн, эртең эле чайыттай күн жаңырат.
Ансыз да көңүл назик. Чөгөрүүгө, пенде, сенин акың жок!
Ириген сүткө кейигенден пайда жок.
Адамдан белек күтпө, Кудай гана өз белегинен кур калтырбасын.
Бийик болгун пастардан, дос кыл көбүн арасынан кастардан.
Сый тартуула, а бирок, сырыңды кат.
Кемтик денеден, ойноок мүчөдөн, акылсыз сезимден сакта!
Төрөлүүдөн өлүмгө карай жолдобуз, неге анда өлбөчүдөй корстонбуз?
Бетти даярдаган Айнагүл САПАРБЕК кызы
кыргыз тилиндеги гезит "Агым"
email • архив • редакция
Жогорку Кеңештен 193 киши "садага чабылат"
"Кайран Маркстын "акча-товар-акча" деп какшаганы бекер эмес тура"
Жайсаңбаевге окшогондор жайлап кетпесе болду
"Баарыбыз кылмышка шектүү болуп калышыбыз ыктымал"
Чыныгы согуш Сырт айылында болгон
"Премьер-министрден тартып акимдерге чейин окутабыз"
Башкага жеткен куруттан, неге бизди куруткан?
"Үч жүздүн" айтканы эки болбойт
Жаңырган филармония, жаңы чабылган комуздар
"Чарчадым деген сөз, бул - жеңилдим дегендик "
Кыргыздар, кулак салсаңар боло
Кайран тил карьераны эле эмес, капчыкты да кампайтат
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Бакыт БУКАЕВ жаштыгы менен коштошту